Το πηδαλιουχούμενο αερόστατο του Ζιφάρ, κατασκευασμένο από τον Ζιφάρ το 1852
A- Ατμός από λέβητα, B- Βαλβίδα βελόνης, C- Λαβή της βαλβίδας βελόνης, D- Συνδυασμός ατμού και νερού, E- Τροφοδοσία νερού , F- Κώνος συνδυασμού, G- Στόμιο παροχής και κώνος, H- θάλαμος παροχής και σωλήνας, K- Βαλβίδα ελέγχου
Ο **Ανρί Ζιφάρ** (*Henri Giffard*, 8 Φεβρουαρίου 1825 - 15 Απριλίου 1882) ήταν Γάλλος μηχανικός. Το 1852, εφηύρε τον εγχυτήρα ατμού και το τροφοδοτούμενο αερόπλοιο.

Σταδιοδρομία
------------

Ο **Μπατίστ Ανρί Ζακ Ζιφάρ** (*Baptiste Henri Jacques Giffard*) γεννήθηκε στο Παρίσι το 1825. Εφηύρε το μπεκ και το πηδαλιουχούμενο αερόστατο του Ζιφάρ, ένα αερόπλοιο τροφοδοτούμενο με ατμομηχανή, και με βάρος πάνω από 180 κιλά (400 λίβρες). Το σχέδιο του στηρίχθηκε σε αυτό του Ζαν-Μπατίστ Μαρί Μενιέ ντε Λα Πλας. Ήταν το πρώτο επιβατηγό αεροσκάφος του κόσμου (τότε γνωστό ως πηδαλιουχούμενο αερόστατο) Τόσο πρακτικό όσο και κατευθυνόμενο, το αερόπλοιο υδρογόνου ήταν εξοπλισμένο με ατμομηχανή 3 ίππων και κατευθυνόταν με προπέλα. Η μηχανή ήταν εξοπλισμένη με ένα χωνί στραμμένο προς τα κάτω. Ο ατμός αναμιγνυόταν με τα αέρια καύσης στην προσπάθεια να σταματήσουν οι σπινθήρες που ανέβαιναν μέχρι τον σάκο αερίου. Εγκατέστησε επίσης ένα κάθετο πηδάλιο.

Στις 24 Σεπτεμβρίου του 1852 ο Ζιφάρ έκανε την πρώτη κινούμενη και ελεγχόμενη πτήση ταξιδεύοντας 27 χιλιόμετρα από το Παρίσι μέχρι την Τραπ. Ο αντίθετος άνεμος ήταν πολύ δυνατός για να του επιτρέψει να προχωρήσει, έτσι δεν κατάφερε να επιστρέψει στην αφετηρία του. Ωστόσο, πέτυχε να κάνει στροφές και κύκλους, αποδεικνύοντας ότι ένα τροφοδοτούμενο αερόπλοιο μπορούσε τόσο να καθοδηγείται όσο και να ελέγχεται.

Στον Ζιφάρ δόθηκε ένα δίπλωμα ευρεσιτεχνίας για το μπεκ στις 8 Μαΐου του 1858. Αν και αυτό ήταν ασυνήθιστο, ο ίδιος είχε επεξεργαστεί επιμελώς τη θεωρία αυτής της εφεύρεσης πριν προβεί σε οποιοδήποτε πείραμα, έχοντας εξηγήσει την ιδέα του από το 1850. Και άλλοι είχαν δουλέψει χρησιμοποιώντας αεριωθούμενα, ιδιαίτερα ο Μπουρντόν ο οποίος κατοχύρωσε μία παρόμοια συσκευή το 1857.

Το 1863 διορίστηκε Σεβαλιέ (Chevalier=Ιππότης) της Légion d'honneur (Λεγεώνα της τιμής).

Θάνατος και μνήμη
-----------------

Αντιδρώντας στη μείωση της όρασής του, ο Ζιφάρ αυτοκτόνησε το 1882, αφήνοντας την περιουσία του στο έθνος για ανθρωπιστικούς και επιστημονικούς σκοπούς. Το όνομά του είναι ένα από τα 72 ονόματα στον πύργο του Άιφελ.

Εικόνες
-------

* Αερόστατο του Ανρί Ζιφάρ πάνω από τις στέγες του Παρισιού, το 1878.Αερόστατο του Ανρί Ζιφάρ πάνω από τις στέγες του Παρισιού, το 1878.
* Ένα μοντέλο του Αερόπλοιου του Ζιφάρ στο Μουσείο Επιστήμης του Λονδίνου.Ένα μοντέλο του Αερόπλοιου του Ζιφάρ στο Μουσείο Επιστήμης του Λονδίνου.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13360816x. Ανακτήθηκε στις 10  Οκτωβρίου 2015.
2. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. LH//1131/25. Ανακτήθηκε στις 9  Οκτωβρίου 2017.
3. ↑  (Αγγλικά) *SNAC*. w61p0p3n. Ανακτήθηκε στις 9  Οκτωβρίου 2017.
4. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
5. 1 2  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
6. ↑  pantheon.world/profile/person/Henri\_Giffard. Ανακτήθηκε στις 9  Οκτωβρίου 2017.
7. ↑  «Proleksis enciklopedija» (Κροατικά) 23289.
8. ↑  Kleinheins, Peter (2005). *Die Großen Zeppeline*. Berlin: Springer Berlin Heidelberg. σελ. 5–8. ISBN 9783540211709.
9. 1 2   *Μουσείο Επιστημών - Αρχική - Το Αερόπλοιο του Ζιφάρ, 1852.*, Μουσείο Επιστημών, ανακτήθηκε στις 05-09-2009
10. ↑  Νις, Στρίκλαντ Λ. (2004), *Πράξη και Θεωρία του Μπεκ*, Νέα Υόρκη: Ουίλι, ISBN 1-55918-306-3
11. 1 2  Ντέι, Λανς; ΜακΝίλ, Ίαν (1996), «Ζιφάρ, Μπατίστ Ανρί Ζακ (Ανρί)», *Βιογραφικό Λεξικό της Ιστορίας της Τεχνολογίας*, Τέιλορ & Φράνσις, σελ. 285–286, ISBN 978-0-415-06042-4, ανακτήθηκε στις 24 Ιουνίου 2009

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανρί Ζιφάρ** |

* Ποιος Ήταν ο Πρώτος Άνθρωπος που Πέταξε; - εξετάζει την πρώτη πτήση του Ανρί Ζιφάρ, *LiveScience.com*, 4 Μαρτίου 2008

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22289873
* LCCN: n86837651
* ISNI: 0000 0001 1140 3962
* GND: 117544213
* SUDOC: 119122758
* BNF: cb13360816x (data)
* NKC: js20050516003
* The Léonore id LH//1131/25 is not valid.

 |

 |